লিবিয়াসহ কোথাও কোথাও সংঘটিত সহিংসতার তীব্র নিন্দা জানিয়েছেন অ্যামনেস্টি ইন্টারন্যাশনালের বিগত মহাসচিব আইরিন খান, এখন রোমে আন্তর্জাতিক উন্নয়ন আইন সংস্থার (আইটিএর) মহাপরিচালক। তিনি এক নিবন্ধে লিখেছেন সহিংসতার পক্ষে কোনো অজুহাত দাঁড় করানো যায় না। মুসলিম-অমুসলিম নির্বিশেষে কাণ্ডজ্ঞানসম্পন্ন সব মানুষই এর নিন্দা করেন। আর আলোচ্য সিনেমাটি মারাত্মক আপত্তিকর। সবাই এর নিন্দা করেছেন। এটি নিষিদ্ধ করুন, ওয়েবসাইট থেকে সরিয়ে ফেলুনÑ এই দাবি করছেন কেউ কেউ। স্থির করতে হবে, বাকস্বাধীনতা কোন পর্যায়ে গেলে অপব্যবহার হিসেবে গণ্য হবে এবং তা সেন্সর করতে হবে। তিনি আরো বলেন, উদার গণতন্ত্রী দেশগুলোতে হেইট স্পিক বা বিদ্বেষমূলক বক্তব্যের বিরুদ্ধে আইন কানুন আছে। তবে দেশটা যত বেশি উদার, আইনটির প্রয়োগ ততবেশি এড়িয়ে যাওয়া হয়। কয়েক বছর আগে ডেনমার্কে কার্টুন নিয়ে যা ঘটে গেল, তাতে এটাই দেখা গেছে। পরিহাসের বিষয়, পাশ্চাত্যে শুধু যুক্তরাষ্ট্রের ‘বিদ্বেষাত্মক বক্তব্য’কে অপরাধ বলে গণ্য করা হয় না। তাই যত উদ্ভট আর জঘন্য হোক না কেন, রকমারি আইডিয়ার জমজমাট বাজার এই দেশটি।